Tarybos direktyva
1972 m. liepos 20 d.
iš dalies keičianti 1966 m. birželio 14 d. direktyvas dėl prekybos runkelių sėkla, pašarinių augalų sėkla, javų sėkla ir sėklinėmis bulvėmis, 1969 m. birželio 30 d. direktyvą dėl prekybos aliejinių ir pluoštinių augalų sėkla bei 1970 m. rugsėjo 29 d. direktyvas dėl prekybos daržovių sėkla ir dėl bendrojo žemės ūkio augalų veislių katalogo
(72/274/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę,
atsižvelgdama į Ekonomikos ir socialinių reikalų komiteto nuomonę,
kadangi dėl toliau išvardytų priežasčių reikėtų iš dalies pakeisti tam tikras 1966 m. birželio 14 d. Tarybos direktyvų su pakeitimais, padarytais 1971 m. kovo 30 d. direktyva [1], dėl prekybos runkelių sėkla [2], dėl prekybos pašarinių augalų sėkla [3], dėl prekybos javų sėkla [4] ir dėl prekybos sėklinėmis bulvėmis [5], 1969 m. liepos 30 d. Tarybos direktyvos dėl prekybos aliejinių ir pluoštinių augalų sėkla [6] su pakeitimais, padarytais 1971 m. kovo 30 d. direktyva, 1970 m. rugsėjo 29 d. direktyvos dėl prekybos daržovių sėkla [7] su pakeitimais, padarytais 1971 m. kovo 30 d. direktyva, ir 1970 m. rugsėjo 29 d. Tarybos direktyvos dėl bendrojo žemės ūkio augalų veislių katalogo [8] nuostatas;
kadangi keletas pirmiau paminėtų direktyvų numato, kad nuo 1972 m. liepos 1 d. pačios valstybės nebegali nustatyti trečiosiose šalyse išaugintos sėklos ir jaunų augalų lygiavertiškumo; kadangi ne visais atvejais buvo įmanoma užbaigti tyrimus, susijusius su Bendrijos lygiavertiškumo nustatymu, reikėtų pratęsti pirmiau minėtą laikotarpį siekiant nesutrikdyti esamų prekybinių santykių;
kadangi direktyvose dėl prekybos sėkla ir jaunais augalais yra patvirtinti tik valstybių narių kilmės produktai, atitinkantys tų direktyvų reikalavimus arba trečiųjų šalių kilmės produktai, pripažįstami lygiaverčiais Bendrijos produktams;
kadangi turi būti galima prekiauti į Bendriją stojančių šalių kilmės produktais, tačiau nereikėtų, kad tos direktyvos būtų taikomos iškart joms įstojus, kadangi dėl to būtina priimti atitinkamas nuostatas,
PRIĖMĖ ŠIĄ DIREKTYVĄ:
1 straipsnis
1966 m. birželio 14 d. direktyvos dėl prekybos runkelių sėkla 16 straipsnio 2 dalies antrajame sakinyje, 1966 m. birželio 14 d. direktyvos dėl prekybos pašarinių augalų sėkla 16 straipsnio 2 dalies antrajame sakinyje, 1966 m. birželio 14 d. direktyvos dėl prekybos javų sėkla 16 straipsnio 2 dalies antrajame sakinyje ir 1966 m. birželio 14 d. direktyvos dėl prekybos sėklinėmis bulvėmis 16 straipsnio 2 dalies antrajame sakinyje data 1972 m. liepos 1 d. pakeičiama 1973 m. liepos 1 d.
2 straipsnis
"3. 1 ir 2 dalys taip pat taikomos bet kuriai naujai valstybei narei nuo jos įstojimo dienos iki tos dienos, kurią ji turi priimti įstatymus ir kitus teisės aktus, įgyvendinančius šią direktyvą."
3 straipsnis
Valstybės narės priima įstatymus ir kitus teisės aktus, kurie, įsigalioję:
a) nuo 1972 m. liepos 1 d., įgyvendina 1 straipsnio nuostatas,
b) ne vėliau kaip 1973 m. sausio 1 d., įgyvendina 2 straipsnio nuostatas.
4 straipsnis
Ši direktyva skirta valstybėms narėms.
Priimta Briuselyje, 1972 m. liepos 20 d.